《秋晚北园》
宋代·李复

野兴乘俄顷，扶行锦竹长。
碎蔬残宿圃，乱叶散寒塘。
地僻柴门静，人稀草迳荒。
晓霜今几见，犹有菊花黄。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。